Diari Oficial de la Generalitat Valenciana


Sumari del DOGV 3874, del 09-11-2000 (2000/8749)

RESOLUCIÓ de 20 d'octubre de 2000, del Consell d'Administració de Ferrocarriles de la Generalitat Valenciana, per la qual es declara la innecessarietat d'un immoble.
---------------------------------------------------------------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8749


Organisme emissor
:   Ferrocarrils de la Generalitat Valenciana

Tipus de document
:   Resolució

RESOLUCIÓ de 20 d'octubre de 2000, del Consell d'Administració de Ferrocarriles de la Generalitat Valenciana, per la qual es declara la innecessarietat d'un immoble. [2000/X8749]
  
El Consell d'Administració de FGV, fent ús de les facultats que li confereix el vigent estatut, aprovat per Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que tot seguit es descriu:
  
Parcel·la de 570 metres quadrats situada al pk 0/751 de la línia 3 de FGV, FC Rafelbunyol-Albereda, afectada pel projecte bàsic de l'actuació de supressió del pas a nivell PF-3 als termes municipals de la Pobla de Farnals i Rafelbunyol, inclosa en el pla parcial sector V del PGOU de Rafelbunyol.
  
Parcel·la de forma triangular situada enfront del pk 0/751, marge dret de la línia 3 de FGV, Rafelbunyol-Mislata/Almassil, en sòl rústic del terme municipal de Rafelbunyol, amb ref. cadastral: polígon 8, parcel·la 169, amb una superfície de 570 metres quadrats. Limita: al nord, amb la parcel·la núm. 130 del polígon 8 de Rafelbunyol, propietat del senyor Manuel Piquer Fenollosa, camí enmig, en una línia de 14 m; al sud, vèrtex amb terrenys de FGV; a l'est, amb el camí Fondo, en una línia recta de 92,5 m, i a l'oest, amb la via del ferrocarril Rafelbunyol-Mislata/Almassil, en una línia recta de 86 m.
  
Es van adquirir en el seu dia mitjançant expropiació forçosa per la Companyia de Ferrocarrils i Tramvies de València.
  
El temps transcorregut des de l'adquisició d'aquest immoble, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu Reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercir el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta s/n, 46463 València, acompanyada de la documentació que acredite fefaentment l'expropiació origen del dret reversional, la condició de ser-ne propietari expropiat o drethavent i la superfície i la identificació física de l'immoble objecte de reversió, tot això dins del termini de un mes comptador a partir del dia de la publicació.